**Ministru kabineta noteikumu “Starptautisko skolu noteikumi” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Starptautisko skolu noteikumi” (turpmāk – MK noteikumu projekts) izstrādāts ar mērķi noteikt starptautiskās skolas  (turpmāk – skola) reģistrēšanai nepieciešamo dokumentu kopumu, kārtību, kādā skolu reģistrē Izglītības iestāžu reģistrā (turpmāk – reģistrs), kā arī izvērtē attiecīgos dokumentus un izsniedz starptautiskas izglītības programmas īstenošanai nepieciešamās sākotnējās atļaujas un atļaujas, latviešu valodas, Latvijas vēstures un kultūras, Latvijas dabas un ģeogrāfijas (turpmāk – mācību priekšmets “Latvijas mācība”) vadlīnijas, kurās ietverts šā mācību priekšmeta saturs un plānotie tā apguvē sasniedzamie rezultāti visās starptautiskas izglītības programmas pakāpēs, kārtību un kritērijus, pēc kādiem Izglītības kvalitātes valsts dienests (turpmāk – dienests) izvērtēs un apstiprinās mācību priekšmeta “Latvijas mācība” programmu, kā arī noteikt skolā iegūtās starptautiskās izglītības pielīdzināšanas kārtību Latvijas Republikas vispārējai izglītības sistēmai, neveicot īpašu izglītības dokumentu atzīšanas procedūru.  MK noteikumu projekts stājas spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts izstrādāts, pamatojoties uz Starptautisko skolu likuma 5. panta sesto daļu, 7. panta ceturto daļu un 8. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 11. jūlijā stājās spēkā Starptautisko skolu likums, kura 5. panta sestā daļa un 7. panta ceturtā daļa paredz, ka Ministru kabinets nosaka skolas reģistrēšanai nepieciešamo dokumentu kopumu, kārtību, kādā skolas reģistrē reģistrā, kā arī kārtību, kādā izvērtē attiecīgos dokumentus un izsniedz starptautiskas izglītības programmas īstenošanai nepieciešamās sākotnējās atļaujas un atļaujas, un mācību priekšmeta “Latvijas mācība” vadlīnijas, kurās ietverts šā mācību priekšmeta saturs un plānotie tā apguvē sasniedzamie rezultāti visās starptautiskas izglītības programmas pakāpēs, kārtību un kritērijus, pēc kādiem dienests izvērtē un apstiprina mācību priekšmeta “Latvijas mācība” programmu. Starptautisko skolu likuma 8.panta otrā daļa paredz, ka Ministru kabinets nosaka starptautiskas izglītības programmas apguves rezultātā iegūtās izglītības pielīdzināšanas kārtību un atbilstību Latvijas Republikas vispārējās izglītības pakāpei un veidam.  Līdz Starptautisko skolu likuma pieņemšanai attiecīgs regulējums nav bijis noteikts.  Attīstoties starptautiskajai sadarbībai un palielinoties ārvalstu uzņēmumu, organizāciju un starptautisko organizāciju pārstāvniecību skaitam Latvijā, ir pieaudzis pieprasījums pēc vispārējās izglītības iegūšanas svešvalodās. Tādējādi skolām ir nepieciešams atsevišķs darbības juridiskais ietvars, lai noteiktu skolu darbības nosacījumus un starptautisko izglītības programmu īstenošanu svešvalodās Latvijā.  Lai sekmētu skolu izglītojamo (primārā mērķgrupa – ārzemnieki, kuri Latvijā uzturas uz laiku vai pastāvīgi) integrāciju Latvijā un viņu latviešu valodas prasmi, Starptautisko skolu likuma 7. pantā ir paredzēts, ka viens no priekšnoteikumiem, lai skola varētu īstenot starptautisku izglītības programmu, ir latviešu valodas, Latvijas vēstures un kultūras, Latvijas dabas un ģeogrāfijas apguve līdztekus tās īstenotajai starptautiskas izglītības programmai. Tādējādi skolā tiks stiprināta izglītojamo piederības sajūta Latvijai un iespēja iekļauties sabiedrībā.  MK noteikumu projekts paredz detalizētus nosacījumus skolu izveidošanai Latvijas teritorijā: skolu dibināšanai, darbības uzsākšanai un izbeigšanai, prasības starptautiskas izglītības programmas saturam, kā arī vadlīnijas mācību priekšmetam “Latvijas mācība”, kurās ietverti šo vadlīniju prasībām atbilstoši mācību priekšmeta “Latvijas mācība” programmu paraugi visām starptautisko izglītības programmu pakāpēm, kārtību un kritērijus, kādā dienests izvērtēs un apstiprinās skolas izstrādāto mācību priekšmeta “Latvijas mācība” programmu.  Skola atbilstoši Starptautisko skolu likuma 5.panta pirmajā daļā noteiktajam dienestā iesniedz iesniegumu par starptautiskās skolas reģistrāciju izglītības iestāžu reģistrā un atļauju starptautiskas izglītības programmas īstenošanai, kā arī mācību priekšmeta „Latvijas mācība” programmu (turpmāk – iesniegums).  MK noteikumu projekts paredz, ka dienests izskata skolas iesniegumu par tās reģistrāciju reģistrā, tam pievienotos dokumentus kas apliecina iesniegumā norādīto informāciju un atbilstību Starptautisko skolu likuma 4. panta otrajā daļā noteiktajām prasībām, kā arī starptautiskas izglītības programmas apguves rezultātā saņemtā starptautiska izglītības dokumenta paraugu. Dienests izdara ierakstu Valsts izglītības informācijas sistēmā (turpmāk – sistēma) par skolu un izsniegto sākotnējo atļauju par starptautiskas izglītības programmas īstenošanu, kā arī par apstiprināto mācību priekšmeta “Latvijas mācība” programmu. Skola no sistēmas saņem elektronisku paziņojumu par minēto ierakstu veikšanu. Tādējādi tiek nodrošināta informācijas paziņošana adresātam (skolai). Ieraksti sistēmā ir publiski pieejami, t.i., jebkurai personai ir tiesības iegūt informāciju no sistēmas, kā arī ieraksts sistēmā ir uzskatāms par publiski ticamu, līdz ar to trešās personas var paļauties uz šo ierakstu pareizību un attiecīgi rīkoties, kā arī ir nodrošināta sabiedrības informēšana par skolu un starptautisku izglītības programmu.  Gadījumā, ja dienestam trūkst pietiekamu ziņu, lai izvērtētu skolas iesniegumā norādīto informāciju vai iesniegtos dokumentus, dienests pieprasa skolai papildu informāciju. Skolai 10 darbdienu laikā pēc pieprasījuma saņemšanas ir pienākums iesniegt dienestā prasīto informāciju.  Ja skola nav sniegusi dienestam papildu informāciju vai iesniegtā papildu informācija pēc tās izvērtēšanas neļauj pārliecināties par skolas atbilstību noteiktajām prasībām (skatīt iepriekš), dienests sagatavo un paziņo skolai lēmumu par reģistrācijas atteikumu reģistrā, tajā iekļaujot lēmumu par mācību priekšmeta “Latvijas mācība” programmas apstiprināšanas atteikumu.  Gada laikā no ieraksta izdarīšanas par izsniegto sākotnējo atļauju starptautiskas izglītības programmas īstenošanai skola dienestam iesniedz dokumentus atbilstoši Starptautisko skolu likuma 5. panta ceturtajā daļā noteiktajam, kā arī informāciju par mācību priekšmeta “Latvijas mācība” īstenošanu. Dienests izsniedz atļauju atbilstoši Starptautisko skolu likuma 5. panta piektajā daļā noteiktajam, vienlaikus izdarot attiecīgu ierakstu sistēmā.  Reģistrā iekļauto informāciju skola aktualizē atbilstoši normatīvajiem aktiem par izglītības iestāžu reģistrācijas kārtību un sistēmas uzturēšanas un aktualizācijas kārtību, proti, atbilstoši Ministru kabineta 2015.gada 14.jūlija noteikumiem Nr.397 „Izglītības iestāžu un citu [Izglītības likumā](https://likumi.lv/ta/id/50759-izglitibas-likums) noteikto institūciju reģistrācijas kārtība”, kas nosaka izglītības iestāžu reģistrācijas kārtību. Minētie Ministru kabineta noteikumi paredz, ka no 2020.gada 1.septembra izglītības iestādēm (kas ir reģistrētas Izglītības iestāžu reģistrā) ir pienākums sistēmā pašām aktualizēt informāciju par nolikumiem, izglītības programmu īstenošanas vietām un vadītājiem. Līdz ar to šajos gadījumos informāciju sistēmā aktualizēs pati izglītības iestāde, bet pārējo – dienests.  Mācību priekšmeta “Latvijas mācība” īstenošanas mērķis ir sekmēt izglītojamo integrāciju Latvijā, izglītojamo latviešu valodas prasmes attīstību, interesi un zināšanas par Latvijas valsti, tās vēsturi, kultūru, dabu un ģeogrāfiju.  MK noteikumu projekts paredz, ka izglītojamam plānotie mācību priekšmeta “Latvijas mācība” (pirmsskolas izglītības, pamatizglītības un vidējās izglītības pakāpes noslēgumā) satura apguvē sasniedzamie rezultāti ietver pamatjēdzienus, vispārīgas zināšanas, pamatprasmes un attieksmes, atklāj galarezultātu darbībā un ir izteikti šādos mācību satura komponentos – latviešu valoda (MK noteikumu projekta 1. pielikumā); Latvijas vēsture un kultūra (MK noteikumu projekta 2. pielikumā); Latvijas daba un ģeogrāfija (MK noteikumu projekta  3. pielikumā).  Mācību priekšmeta “Latvijas mācība” programmas paraugs (MK noteikumu projekta 4., 5. un 6. pielikums) noteic šā mācību priekšmeta programmas saturu, īstenošanas nosacījumus un mācību snieguma vērtēšanas kārtību.  MK noteikumu projekts paredz, ka mācību priekšmeta “Latvijas mācība” saturu (ne mazāk kā trīs mācību stundās nedēļā katrā mācību gadā) skola atbilstoši izglītības pakāpei var īstenot kā vienotu veselumu, kā atsevišķus satura komponentus vai satura komponentus Latvijas vēsture un kultūra vai Latvijas daba un ģeogrāfija, integrējot starptautiskas izglītības programmas mācību priekšmetos.  Mācību priekšmeta “Latvijas mācība” apguvi skola var īstenot latviešu valodā vai latviešu valodā un skolas īstenotās starptautiskas izglītības programmas apgūstamajā mācību valodā, izmantojot mācību satura un valodas apguves integrēto pieeju. Mācību priekšmeta “Latvijas mācība” mērķa sasniegšanai pedagogs izmanto daudzveidīgas mācību un audzināšanas darba formas, metodes un mācību līdzekļus, tajā skaitā, piemēram, programmu “Latvijas skolas soma” un “Latvijas kultūras kanons” piedāvājumu un dažādus mācību līdzekļus latviešu valodā un svešvalodās, piemēram, Valsts izglītības satura centra, Latviešu valodas aģentūras, Latvijas institūta izstrādātus.  Ja mācību priekšmeta “Latvijas mācība” programma sagatavota atbilstoši noteiktajiem kritērijiem, dienestam ir tiesības to apstiprināt uz sākotnējās atļaujas izsniegšanas laiku un ievadīt attiecīgu informāciju sistēmā.  Ja dienests pēc sākotnējās atļaujas izsniegšanas termiņa beigām izsniedz atļauju starptautiskas izglītības programmas īstenošanai uz tās akreditācijas laiku, mācību priekšmeta “Latvijas mācība” programmas termiņu nosaka līdz starptautiskas izglītības programmas akreditācijas termiņa beigām.  Šobrīd Izglītības likuma 11.1 pantā ir noteikta ārvalstīs izsniegto izglītības dokumentu atzīšana Latvijā. Ārvalstīs izsniegto izglītības, kā arī ārvalstīs iegūtos akadēmiskos grādus apliecinošu dokumentu ekspertīzi veic Akadēmiskās informācijas centrs. Ārvalstīs izsniegto izglītības dokumentu, kā arī ārvalstīs iegūto akadēmiskos grādus apliecinošu dokumentu ekspertīzes ietvaros sniegtie pakalpojumi ir par maksu.  Izglītības likuma 11.1 panta ceturtās daļas 4.punktā noteikts, ka Izglītības un zinātnes ministrija, pamatojoties uz Akadēmiskās informācijas centra izziņu, par izglītības dokumenta atzīšanu pieņem lēmumu par izglītības turpināšanai pamatizglītības vai vidējās izglītības pakāpē.  Ņemot vērā to, ka Latvijā skolā izglītību iegūst svešvalodā un izglītības programma atbilst attiecīgās valsts vai starptautiskās organizācijas atzītai izglītības programmai, tad izglītojamais starptautiskas izglītības programmas pilnīgas apguves rezultātā saņem starptautisku izglītības dokumentu. Savukārt, par starptautiskas izglītības programmas daļēju apguvi tiek saņemts apliecinājums par starptautiskas izglītības programmas daļēju apguvi. Noteikumu projekts paredz, ka šādos gadījumos dokumentā norāda, mācību ilgumu, apgūtos mācību priekšmetus un vērtējumus, kā arī norāda informāciju par mācību priekšmeta “Latvijas mācība” apguvi (mācību satura apguves laiku (no kura līdz kuram laikam mācību saturs ir apgūts), ilgumu (stundu skaits) un mācību satura apguves rezultātus.  Lai skolām un to izglītojamiem netiktu radīti šķēršļi turpmākai izglītības ieguvei Latvijas vispārējās izglītības iestādēs, profesionālajās izglītības iestādēs un augstākās izglītības iestādēs, noteikumu projektā tiek noteikts juridiskais ietvars, kādā veidā starptautiski atzītā izglītība tiek pielīdzināta Latvijas vispārējās izglītības pakāpei un veidam. Attiecīgi MK noteikumu 7.pielikumā ir norādītas starptautiskās izglītības programmas un izsniedzamie dokumenti, attiecīgi pretī norādot, kādai Latvijas vispārējās izglītības pakāpei un veidam izsniegtie izglītības dokumenti atbilst.  Tādējādi skolās, kas ir saņēmušas attiecīgās atļaujas par izglītības programmas īstenošanu Latvijā, iegūtā starptautiskā izglītība tiek pielīdzināta automātiski atbilstoši MK noteikumu projekta 7. pielikumam, neveicot īpašu starptautisku izglītības dokumentu atzīšanas procedūru, tādējādi noņemot papildu slogu gan skolām, gan izglītojamiem un viņu vecākiem.  Minētais regulējums ir attiecināms arī uz tām starptautiskajām skolām, kas šobrīd Latvijā vēl nedarbojas, bet vēlēsies reģistrēt skolu atbilstoši Starptautisko skolu likumā un šajā noteikumu projektā noteiktajam un īstenos starptautisku izglītības programmu, kuras nosaukums un starptautiska izglītības dokumenta nosaukums jau ir iekļauts šo noteikumu 7. pielikumā. Ja starptautiskas izglītības programmas vai starptautiska izglītības dokumenta nosaukums nav iekļauts šo noteikumu 7. pielikumā, tad skola, kura plāno īstenot šo noteikumu 7. pielikumā neminētu starptautisku izglītības programmu, vai skolas dibinātājs iesniedz Izglītības un zinātnes ministrijā pieteikumu un dokumentus (piemēram, dokumentus, kas apliecina starptautiskas izglītības programmas atzīšanu attiecīgajā valstī, izsniedzamā starptautiskā izglītības dokumenta paraugu, informāciju par izglītības programmas kvalitātes novērtēšanu) starptautiskas izglītības programmas pielīdzināšanai. Izglītības un zinātnes ministrija sešu mēnešu laikā pēc saņemto dokumentu izvērtēšanas un Akadēmiskā informācijas centra izvērtējuma saņemšanas sagatavo grozījumus šo noteikumu 7. pielikuma papildināšanai un iesniedz Ministru kabinetam apstiprināšanai.  Akadēmiskās informācijas centrs sazināsies ar ārvalstu diplomatzīšanas iestādēm un citām ārvalstu iestādēm, ja nepieciešams, lai pārliecinātos par izglītības programmas un izsniegtā izglītības dokumenta atbilstību starptautiskas izglītības programmas statusam un attiecīgajam izglītības līmenim.  Noteikumu projekts paredz, ka starptautisks izglītības dokuments kā paraugs tiek iesniegts Izglītības un zinātnes ministrijā, lai Akadēmiskās informācijas centrs pārliecinātos par starptautiska izglītības dokumenta atbilstību attiecīgajai izglītības pakāpei.  MK noteikumu projekts paredz, ka dienests sistēmā izdara ierakstu par starptautiskas izglītības programmas atbilstību Latvijas Republikas vispārējās izglītības pakāpei un veidam.  Ja starptautiskas izglītības programmas īstenošanas laikā mainās starptautiskas izglītības programmas nosaukums, statuss vai īstenošanas ilgums, tad skola 10 dienu laikā iesniedz dienestā attiecīgās izmaiņas apliecinošus dokumentus. |
| 3. | Projekta izstrādē iesaistītās institūcijas un publiskas personas kapitālsabiedrības | Akadēmiskās informācijas centrs, Izglītības kvalitātes valsts dienests, Valsts izglītības satura centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts ietekmē Izglītības iestāžu reģistrā reģistrētās skolas (šobrīd piecas izglītības iestādes, kuras ieguva atļauju īstenot starptautisku programmu) un to dibinātājus, starptautisko skolu izglītojamos un viņu vecākus, kā arī Latvijas vispārējās izglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektā ir paredzēts izmantot sistēmu saistībā ar skolu reģistrēšanu, sākotnējo atļauju un atļauju par starptautiskas izglītības programmas īstenošanu, starptautisko izglītības programmu un mācību priekšmeta “Latvijas mācība” programmu apstiprināšanu.  MK noteikumu projektā paredzētais tiesiskais regulējums labvēlīgi ietekmē starptautiskās izglītības programmas apguves izglītojamos un to vecākus, jo netiks veikta papildus procedūra izglītības dokumentu atzīšanai. |
| 3. | Administratīvo izmaksu monetārs novērtējums | Dienesta administratīvās izmaksas tiks nodrošinātas Izglītības un zinātnes ministrijas budžeta ietvaros. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts tiks īstenots Izglītības un zinātnes ministrijas esošo budžeta līdzekļu ietvaros, tādējādi nav nepieciešams veidot jaunas amata vietas. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Sagatavoti grozījumi Ministru kabineta 2016. gada 19. janvāra noteikumos Nr. 41 “Kārtība, kādā valsts un pašvaldības finansē mācību līdzekļu iegādi izglītības iestādēm” (Valsts sekretāru 2020.gada 3.decembra sanāksme, protokols Nr.48, paragrāfs 20.§); grozījumi Ministru kabineta 2020. gada 25. augusta noteikumos Nr. 538 “Kārtība, kādā valsts finansē darba samaksu pedagogiem privātajās izglītības iestādēs” (Valsts sekretāru 2020.gada 3.decembra sanāksme, protokols Nr.48, paragrāfs 15.§) un grozījumi Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi” (Valsts sekretāru 2020.gada 3.decembra sanāksme, protokols Nr.48, paragrāfs 18.§). |
| 2. | Atbildīgā institūcija | Dienests, Valsts izglītības satura centrs. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par MK noteikumu projektu ir notikušas dienesta, Izglītības un zinātnes ministrijas un Valsts izglītības satura centra, Akadēmiskā informācijas centra pārstāvju konsultācijas, divas apspriedes ar starptautisko skolu pārstāvjiem, kā arī no skolām prasīta informācija par izglītības dokumentiem.  Sabiedrības pārstāvji varēja līdzdarboties MK noteikumu projekta izstrādē arī pēc tam, kad MK noteikumu projekts 2020. gada 16. novembrī tika publicēts Izglītības un zinātnes ministrijas tīmekļvietnē [www.izm.gov.lv](http://www.izm.gov.lv) un 2020. gada 20. novembrī Ministru kabineta tīmekļvietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | MK noteikumu projekts 2020. gada 16. novembrī tika publicēts Izglītības un zinātnes ministrijas tīmekļvietnē [www.izm.gov.lv](http://www.izm.gov.lv) un 2020. gada 20. novembrī Ministru kabineta tīmekļvietnē [www.mk.gov.lv](http://www.mk.gov.lv). Izglītības un zinātnes ministrija ar 2020. gada 19. novembra vēstuli Nr. 4-10e/20/3991 informēja Britu vidusskolu Latvijā, privāto sākumskolu “Rīgas Vācu skola”, Rīgas Starptautisko skolu, Starptautisko vidusskolu “Ekziperī”, Žila Verna Rīgas Franču skolu par publicēto MK noteikumu projektu,  to nodošanu sabiedriskajai apspriešanai un virzību izskatīšanai Valsts sekretāru sanāksmē 2020. gada decembra sākumā. |
| 3. | Sabiedrības līdzdalības rezultāti | 2020. gada 27. novembrī tika saņemts priekšlikums no Žila Verna Rīgas Franču skolas papildināt šo MK noteikumu 7. pielikumā informāciju par Francijas Republikas nacionālās izglītības programmu, aiz vārdiem “*Diplôme National du Brevet* un sekmju izraksts” papildināt ar vārdiem “ar atzīmi gala eksāmena četrās disciplīnās”. Priekšlikums tika ņemts vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Dienests, Izglītības un zinātnes ministrija, Valsts izglītības satura centrs, Akadēmiskās informācijas centrs, starptautiskās skolas, to dibinātāji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts neparedz jaunu institūciju izveidi, esošu institūciju likvidācija vai reorganizāciju. MK noteikumu projekts tiks īstenots esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretārs J. Volberts

Inita Juhņēviča 67358078

inita.juhnevica@ikvd.gov.lv